
Projektas

PRIENŲ RAJONO SAVIVALDYBĖS TARYBA


SPRENDIMAS
DĖL DALYVAVIMO PROJEKTE „BIRŠTONO, KAIŠIADORIŲ RAJONO IR PRIENŲ RAJONO SAVIVALDYBES JUNGIANČIŲ TRASŲ IR TURIZMO MARŠRUTŲ INFORMACINĖS INFRASTRUKTŪROS PLĖTRA“ PARTNERIO TEISĖMIS

2016 m. spalio 19 d. Nr. (1.3)-T1-236
Prienai


Vadovaudamasi 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ projektų finansavimo sąlygų aprašo Nr. 1, patvirtinto Lietuvos Respublikos ūkio ministro 2016 m. gegužės 4 d. įsakymu Nr. 4-337 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ projektų finansavimo sąlygų aprašo Nr. 1 patvirtinimo“, 34 punktu ir 52.3 papunkčiu, Prienų rajono savivaldybės taryba  nusprendžia: 
1. Dalyvauti partnerio teisėmis Kaišiadorių rajono savivaldybės administracijos rengiamame projekte „Birštono, Kaišiadorių rajono ir Prienų rajono savivaldybes jungiančių trasų ir turizmo maršrutų informacinės infrastruktūros plėtra“ (toliau – Projektas).  
2. Prisidėti kartu su Projekto partneriais prie Projekto finansavimo ne mažiau kaip 15 procentų visų tinkamų finansuoti Projekto išlaidų bei padengti visas su Projektu susijusias netinkamas finansuoti išlaidas ir tinkamų išlaidų dalį, kurios nepadengia skiriamas Projekto finansavimas.
3. Įgalioti Prienų rajono savivaldybės administracijos direktorių pasirašyti Jungtinės veiklos (partnerystės) sutartį ir visus su Projekto paraiškos rengimu bei Projekto įgyvendinimu susijusius dokumentus.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.


Savivaldybės meras							



